罢为武宁军节度使、徐州大都督府长史（加官，从三品）。有言德用市马于府州者，上其券，乃市于商人者。言者犹不已，降右千牛卫上将军（环卫官，从三品）、知随州事，州置判官，家人皆惶恐，德用举止言色如平时，惟不接宾客而已。后起为保静军节度观察留后、知青州事，改澶州。陕西用兵久无功，契丹遣刘六符来求复关南地，以兵压境。德用见仁宗，流涕言：「臣前被罪，陛下赦而不诛，今不足辱命。」仁宗慰劳，曰：「河北方警，借卿镇抚之。」又赐手诏慰勉，拜保静军节度使，知澶州事。岁大熟，六符见德用拜曰：「此公仁政所及也。」徙真定府路、定州